PATVIRTINTA

Marijampolės ,,Ryto“ pagrindinės mokyklos

direktoriaus 2023 m. kovo 30 d.

įsakymu Nr. V-66

**MARIJAMPOLĖS ,,RYTO“ PAGRINDINĖS MOKYKLOS**

**ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ**

**TVARKYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Marijampolės ,,Ryto“ pagrindinėje mokykloje (toliau – Mokykla) įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Aprašas) nustato Marijampolės ,,Ryto“ pagrindinės mokyklos vidaus patalpų, pastato iš lauko ir dalies lauko teritorijos stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo, ir kitų teisės aktų laikymąsi bei įgyvendinimą.
2. Šis Aprašas parengtas vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos civilinio kodekso antrosios knygos 2 skyriumi, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, kitais teisės aktais reglamentuojančiais santykius, kurie atsiranda tvarkant asmens duomenis.
3. Šio Aprašo privalo laikytis visi Mokyklos bendruomenės nariai ir svečiai.
4. Vaizdo stebėjimas – prevencinė saugumo priemonė, kurios dėka siekiama užtikrinti Mokyklos pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus.
5. Šiame Apraše vartojamos sąvokos:

**Duomenų valdytojas** – Marijampolės ,,Ryto“ pagrindinė mokykla, esanti adresu Mokyklos g. 22, Marijampolė;

**Duomenų subjektas** – juridinis ar fizinis asmuo, kuriam teikiami asmens duomenys;

**Vaizdo įrašas** – Mokyklos patalpose ir teritorijoje įrengtomis kameromis užfiksuotas vaizdas;

**Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje;

**Vaizdo duomenų įrašymo įrenginiai** – Mokyklos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti;

**Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros;

**Mokyklos darbuotojai** – darbuotojai, dirbantys pagal darbo sutartis.

1. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos asmens duomenų teisinės apsaugos įstatyme ir kituose LR teisės aktuose.

**II** **SKYRIUS**

**MOKYKLOS STEBĖJIMAS VAIZDO KAMEROMIS IR REIKALAVIMAI MOKYKLOS DARBUOTOJAMS**

1. Mokyklos vidus, pastatas iš lauko ir dalis lauko teritorijos yra stebima vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojantspecialiai šiam tikslui skirtus DVR įrenginius.
2. Mokyklos pastatą iš lauko ir dalį lauko teritorijos fiksuoja 10 vaizdo stebėjimo kamerų. Vidaus patalpos stebimos 19 vaizdo stebėjimo kamerų (1 priedas).
3. Mokyklos vidaus bei lauko teritorijos stebėjimas vaizdo kameromis yra nenutrūkstamas.
4. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijos ar patalpų dalyje, negu tai yra būtina ir renkama ne daugiau vaizdo duomenų, negu tai yra būtina.
5. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas ir toks stebėjimas žemintų žmogaus orumą.
6. Visus įrašomus vaizdo duomenis turi teisę tvarkyti [ALGOS saugos tarnyba](https://www.118.lt/imones/g4s-lietuva-uab-saugos-tarnyba/5294897?actionId=30) ir Mokyklos direktoriaus paskirtas darbuotojas, atsakingas už vaizdo stebėjimą ir vaizdo duomenų tvarkymą (toliau – darbuotojas), išskyrus atvejus, kai sistemoje yra techniniai gedimai ar atliekami profilaktiniai darbai.
7. Susipažinti su vaizdo duomenimis turi teisę: direktoriaus pavaduotojai ugdymui ir ūkiui, socialinis pedagogas. Mokyklos darbuotojai įgyvendindami šią teisę, raštu įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.
8. Atsakingas už vaizdo stebėjimo sistemos priežiūrą darbuotojas privalo:
   1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, tvarkos apraše ir kituose teisės aktuose;
   2. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;
   3. imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;
   4. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;
   5. nedelsdamas pranešti Mokyklos direktoriui apie bet kokią įtartiną situaciją, kuri gali kelti grėsmę Mokyklos tvarkomų vaizdo duomenų saugumui.
9. Darbuotojas užtikrina, kad vaizdo įrašas būtų neprieinamas kitiems asmenims bei neplatinamas.

**III** **SKYRIUS**

**VAIZDO DUOMENŲ ĮRAŠYMAS IR SAUGOJIMAS**

1. Vaizdo įrašymo įrenginyje kameromis užfiksuotas vaizdas skaitmeniniu būdu įrašomas į vidinį kietąjį diską.
2. Vaizdo duomenys vaizdo duomenų įrašymo įrenginiuose saugomi ne ilgiau kaip 14 kalendorinių dienų.
3. Dėl ribotos kietojo disko talpos, vaizdo įrašymo įrenginys po 14 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.
4. Atsiradus poreikiui, vaizdo įrašymo įrenginio nustatymai gali būti keičiami.
5. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

**IV** **SKYRIUS**

**DUOMENŲ SUBJEKTO TEISIŲ ĮGYVENDINIMAS**

1. Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas (kopija) gali būti išduodamas:
   1. jeigu jis yra išsaugotas;
   2. jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.
2. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.
3. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.
4. Mokykla, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 30 kalendorinių dienų nuo duomenų subjekto prašymo gavimo dienos atsako, ar su juo susiję vaizdo duomenys yra tvarkomi, saugomi, ir jei saugomi, – apie šių duomenų teikimo tvarką.

**V** **SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIMĄ**

1. Apie vykdomą vaizdo stebėjimą teritorijoje ir patalpose aiškiai ir tinkamai informuojama įspėjamaisiais ženklais su visa Lietuvos Respublikos asmens duomenų teisinės apsaugos įstatyme reglamentuota privaloma informacija.
2. Darbuotojai apie vaizdo duomenų tvarkymą informuojami pasirašytinai.

**VI** **SKYRIUS**

**BAIGIAMOSIOS NUOSTATOS**

1. Mokyklos darbuotojai, pažeidę šio Aprašo reikalavimus, atsako teisės aktų nustatyta tvarka.
2. Aprašas skelbiamas Mokyklos interneto svetainėje [www.rytomok.lt](http://www.rytomok.lt)
3. Už Aprašo laikymosi priežiūrą ir jame reglamentuotų nuostatų vykdymo kontrolę atsakingas direktorius.
4. Aprašas, įvertinus taikymo praktiką, esant poreikiui, atnaujinamas inicijuojant naujus šio aprašo pakeitimus.
5. Pasikeitus teisės aktų nuostatoms dėl asmens duomenų teisinės apsaugos, jomis vadovaujamasi iš karto, nelaukiant Aprašo pakeitimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marijampolės ,,Ryto“ pagrindinės mokyklos įrengtų vaizdo stebėjimo kamerų naudojimo

ir vaizdo duomenų tvarkymo tvarkos aprašo

1 priedas

**MOKYKLOS VIDAUS PATALPŲ, PASTATO IŠ LAUKO IR DALIES LAUKO**

**TERITORIJOS STEBĖJIMAS VAIZDO KAMEROMIS**

|  |  |  |  |
| --- | --- | --- | --- |
| Eil. Nr. | Pavadinimas | Kiekis | Stebėjimo erdvė |
| **Vaizdo stebėjimas pastato viduje** | | | |
| 1. | Kamera 1 | 1 | Įėjimas į mokyklą (šiaurinė pusė) stebėjimas |
| 2. | Kamera 2 | 1 | Priešais budintį (pietinė pusė) |
|  | Kamera 3 | 1 | Ia. prie rūbinių, koridorius. |
|  | Kamera 4 | 1 | Ia. prie valytojų kambariuko Nr. 113 |
|  | Kamera 5 | 1 | IIa. pradinukų holas prie klasės Nr. 227 |
|  | Kamera 7 | 1 | IIa. koridorius link bibliotekos virš 205 kab. |
|  | Kamera 8 | 1 | IIIa. koridorius link stadiono virš 311 kab. |
|  | Kamera 9 | 1 | IIIa. holas (vakarinė pusė) prie dailės kab. Nr. 304 |
|  | Kamera 10 | 1 | IIIa. koridorius nuo pradinukų link valytojų kambariuko |
|  | Kamera 11 | 1 | IIIa. holas link tualetų, link 328 kab., kamera virš 325 kab. |
|  | Kamera 12 | 1 | IIa. koridorius nuo pradinukų laiptinės |
|  | Kamera 13 | 1 | IIa. holas nuo renginių salės link pasitarimų kab. |
|  | Kamera 14 | 1 | Ia. valgyklos salė |
|  | Kamera D4 | 1 | Ia. pradinukų holas link tualetų virš 126 kab. |
|  | Kamera D5 | 1 | Ia. koridorius nuo budinčio link pradinukų krpuso |
|  | Kamera D6 | 1 | Ia. holas prie technologijų kab. virš 106 kab. |
|  | Kamera D10 | 1 | IIa. koridorius nuo pavaduotojos link skaityklos virš 211 kab. |
|  | Kamera D12 | 1 | IIIa. koridorius nuo valytojų kambariuko į pietų pusę link muziejaus |
|  | Kamera D13 | 1 | Ia. pagrindiniai laiptai, valgyklos ir sporto salės durys |
| **Vaizdo stebėjimas pastato išorėje** | | | |
|  | Kamera 6 | 1 | Ant sporto salės kampo matosi vidinis kiemelis |
|  | Kamera 15 | 1 | Mašinų aikštelė link šv.Cecilijos gimnazijos |
|  | Kamera 16 | 1 | Mašinų aikštelė prie konteinerių (vakarų pusė), ant sporto salės kampo |
|  | Kamera D1 | 1 | Pagrindinis įėjimas (kiemelis) nuo pradinukų korpuso kampo |
|  | Kamera D2 | 1 | Varteliai, šaligatvis link traukinių stoties (rytų pusė) |
|  | Kamera D3 | 1 | Pagrindiniai vartai (šiaurės pusė) |
|  | Kamera D7 | 1 | Stadionas, vakarų pusė |
|  | Kamera D8 | 1 | Iš šiaurės pusės kampas ir stadionas |
|  | Kamera D9 | 1 | Varteliai ir šaligatvis, pietų pusė |
|  | Kamera D11 | 1 | Įėjimas į mokyklą iš pietų pusės (prie direktoriaus) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_